《蔺五见访》
宋代·师严

汉阴美人青兕裘，独骑瘦马寻荒丘。
花前下马迎一笑，珠玉在侧形骸羞。
酒酣散发箕踞坐，锦带烂熳悬吴钩。
断蛟刺虎好身手，碧瞳如水涵清秋。
惜哉科目太脱略，壮士岂为章句囚。
中原格斗困不已，江波木落寒悠悠。

作者简介：师严，字道立，襄阳（今属湖北）人。度宗咸淳末元兵围襄阳，脱身奔朝廷，上书论事，不报。客死武陵。事见《谷音》卷上。今录诗六首。